cyanic-selkie/wikianc huggingface dataset:
থিম্ফু জেলা
প্রশাসনিক বিন্যাস
থিম্ফু জেলা ৮টি গিয়োগ এবং একটি শহর (থিম্ফু) নিয়ে গঠিত।
এছাড়া লিংঝি, সোই ও নারো গিয়োগ নিয়ে লিংঝি ডংখাগ (উপজেলা) গঠিত। এটি জেলার একমাত্র উপজেলা। বাকি গিয়োগগুলো সরাসরি জেলার অধীন।
ভাষা
জেলার প্রধান ভাষা হচ্ছেন জংখা; তবে, রাজধানীতে ভুটানের প্রায় প্রতিটি ভাষা মুখোমুখি হতে পারে।
শেঠ আবিদ হোসেন
শেঠ আবিদ হুসেন (১৯৩৩ - ৮ জানুয়ারী ২০২১) ছিলেন একজন কিংবদন্তি পাকিস্তানি ধনকুবের এবং স্বর্ণ ব্যবসায়ী ও সমাজসেবী।
কথিত আছে যে মার্কিন সরকার যখন পাকিস্তানকে পারমাণবিক পুনঃপ্রক্রিয়াকরণ প্ল্যান্ট আমদানিতে নিষেধাজ্ঞা জারি করেছিল, তখন হুসেইনই সমুদ্রপথে ফ্রান্স থেকে পারমাণবিক পুনঃপ্রক্রিয়াকরণ প্ল্যান্ট পাকিস্তানে পৌঁছে দিয়েছিলেন। ২০১৭ সালে তার মোট মূল্য প্রায় ৩ বিলিয়ন মার্কিন ডলার অনুমান করা হয়েছিল। পাকিস্তানে তার ডাকনাম ছিল "স্বর্ণের রাজা"।
কল্যাণমূলক কাজ
হোসেন লাহোরে বধিরদের জন্য হামজা ফাউন্ডেশন একাডেমির প্রতিষ্ঠাতা এবং ইমরান খানের মতে শওকত খানম মেমোরিয়াল ক্যান্সার হাসপাতাল ও গবেষণা কেন্দ্রের প্রাথমিক দাতা ছিলেন।
হার্ভা কম্বৌ
হার্ভা কম্বৌ (জন্ম: ১৯ মে ১৯৮৫) একজন আইভেরিয়ান পেশাদার ফুটবলার যিনি পেরু ক্লাব ইউনিভার্সিডেড ট্যাকনিকিকা দে কাজামার্কার হয়ে খেলেন।
ক্লাব ক্যারিয়ার
কম্বু তার জীবন শুরু করেছিলেন জিন-মার্ক গিলুর ফুটবল স্কুল আকাদেমি দে সল বেনি থেকে২০০৪ সালের তুলনায় টমোদি এফসিতে এবং এক বছর পরে থাইল্যান্ডের ক্লাব বিইসি টেরো সাসানা এফসিতে যোগ দিয়েছিলেন । ২০০৭-০৮ মৌসুমে তিনি বেলজিয়াম দ্বিতীয় বিভাগে আরওসি ডি শারলেরোই-মার্চিয়েনের হয়ে খেলেছিলেন, ২০০৮ গ্রীষ্মের তুলনায় একবছর সিসি বাসটিয়ায় চলে যাওয়ার পরে তিনি ক্লাবটি ত্যাগ করেন। ২০১৪ সালে, তিনি পেরুভিয়ান ক্লাব উইলি সেরারাতোতে যোগ দিয়েছিলেন। তার পর থেকে তিনি পেরুতে খেলছেন, কেবলমাত্র ২০১৭ এর দ্বিতীয়ার্ধে ভেনিজুয়েলা ক্লাব জুলিয়া এফসির হয়ে খেলেছিলেন। বছরের পর বছর ধরে তিনি পেরুর একজন স্বীকৃত নাগরিক হয়েছিলেন।
আল-কুদ্‌স দিবস
আল-কুদস দিবস বা আন্তর্জাতিক আল-কুদস দিবস (ফার্সি ভাষায়- روز جهانی قدس) প্রতি বছর রমযান মাসের শেষ শুক্রবার পালিত হয়ে থাকে, যা ১৯৭৯ সালে ইরানে শুরু হয়েছিল। এই দিবস পালনের উদ্দেশ্য হলো ফিলিস্তিনী জনগণের সাথে একাত্মতা প্রকাশ, জায়নবাদের বিরুদ্ধে ক্ষোভ প্রকাশ এবং ইসরাইল কর্তৃক জেরুযালেম দখলের বিরুদ্ধে ক্ষোভ প্রকাশ। জেরুযালেম শহরের অপর নাম 'কুদস' বা 'আল-কুদস' (আরবী ভাষায়)।
ইসলামী প্রজাতন্ত্র ইরানের প্রথম পররাষ্ট্রমন্ত্রী ইবরাহীম ইয়াজদি সর্বপ্রথম আল-কুদস দিবস র‍্যালি আয়োজনের ধারণা দেন। তারপর আয়াতুল্লাহ খোমেইনী ১৯৭৯ সালে ইরানে এর প্রবর্তন করেন। এর পর থেকে ইরান সরকার প্রতি বছর আল-কুদস দিবসে প্যারেড আয়োজন করে আসছে। thumb|250px|জার্মানির বার্লিন শহরে আল কুদস দিবসের মিছিল
আল-কুদস দিবস অন্যান্য অনেক আরব ও অনারব মুসলিম দেশেও পালন করা হয়। সেই সাথে পূর্ব জেরুযালেমে ইসরাইলী সামরিক দখলদারিত্বের প্রতিবাদ করা হয়।
মার্সেলো গ্রোয়ে
মার্সেলো গ্রোয়ে (Marcelo Grohe; জন্ম: ১৩ জানুয়ারি ১৯৮৭) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং ব্রাজিল জাতীয় দলের হয়ে গোলরক্ষক হিসেবে খেলেন।
২০০৫ সালে, মার্সেলো ব্রাজিল অনূর্ধ্ব-১৮ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৫ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
মার্সেলো গ্রোয়ে ১৯৮৭ সালের ১৩ই জানুয়ারি তারিখে ব্রাজিলের কাম্পো বোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মার্সেলো ব্রাজিল অনূর্ধ্ব-১৮ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
দ
দ হল বাংলা ভাষার অষ্টাদশ ব্যঞ্জনবর্ণ এবং বাংলা বর্ণমালার ২৯তম বর্ণ।
যুক্তবৰ্ণ (দ যোগ)
দ + দ = দ্দ =উদ্দাম দ + ধ = দ্ধ = যুদ্ধ দ + ব = দ্ব = দ্বারা দ + ভ = দ্ভ = উদ্ভব দ + ম = দ্ম = ছদ্ম দ + য = দ্য = পদ্য দ + র = দ্ৰ = ভদ্ৰ
জনি টিল্ডসলে
জন টমাস জনি টিল্ডসলে (Johnny Tyldesley; জন্ম: ২২ নভেম্বর, ১৮৭৩ - মৃত্যু: ২৭ নভেম্বর, ১৯৩০) ল্যাঙ্কাশায়ারের ওরস্লি এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্বি করেছেন তিনি। দলে মূলতঃ ব্যাটিংয়ে মনোনিবেশ ঘটানো পেশাদার ক্রিকেটার হিসেবে অংশ নিয়েছেন। এছাড়াও মাঝে-মধ্যে দলের প্রয়োজনে বোলিং করতেন ও সাধারণতঃ বাউন্ডারি সীমানায় ফিল্ডিং করতেন 'জনি' বা 'জন টমি' ডাকনামে পরিচিত জনি টিল্ডসলে।
ল্যাঙ্কাশায়ারের ওরস্লি এলাকায় জন্মগ্রহণকারী টিল্ডসলে তার প্রথম-শ্রেণীর খেলোয়াড়ী জীবন শুরু করেন ১৮৯৫ সালে। ল্যাঙ্কাশায়ার দলের নিয়মিত সদস্যরূপে প্রথম বিশ্বযুদ্ধ শুরু হওয়ার পূর্ব-পর্যন্ত আগস্ট, ১৯১৪ সালে খেলতে থাকেন। ১৮৯৯ থেকে ১৯০৯ সাল পর্যন্ত টেস্ট ক্রিকেটে অংশ নিয়েছেন। যুদ্ধকালীন ব্রিটিশ সেনাবাহিনীতে কর্পোরাল হিসেবে কর্মরত ছিলেন। এরপর ১৯১৯ সালে ল্যাঙ্কাশায়ারে যোগ দেন। ঐ মৌসুম শেষে প্রথম-শ্রেণীর ক্রিকেট থেকে অবসরের কথা ঘোষণা করেন। তাস্বত্ত্বেও ১৯২৩ সালে পুনরায় খেলার জগতে ফিরে আসেন। ১৯২০-এর দশকে ম্যানচেস্টারের ডিনগেট এলাকায় ক্রীড়াসামগ্রী বিক্রয় প্রতিষ্ঠান পরিচালনা করেন। পাশাপাশি ১৯২৬ সাল পর্যন্ত ল্যাঙ্কাশায়ার দ্বিতীয় একাদশের পক্ষে খেলতে থাকেন। এরপর কোচিংয়ের দিকে ধাবিত হন। ল্যাঙ্কাশায়ারের সাথে সম্পর্ক বজায় রাখেন ও মৃত্যু-পূর্ব পর্যন্ত ব্যবসা পরিচালনা করেন। ল্যাঙ্কাশায়ারের একলেসের মন্টনে অবস্থিত নিজ গৃহে ৫৭ বছর বয়সে তার দেহাবসান ঘটে।
প্রথম-শ্রেণীর ক্রিকেট
২২ জুলাই, ১৮৯৫ তারিখে ল্যাঙ্কাশায়ারের সদস্যরূপে টিল্ডসলের প্রথম-শ্রেণীর খেলায় অভিষেক ঘটে। ওল্ড ট্রাফোর্ডের ড্র হওয়া কাউন্টি চ্যাম্পিয়নশীপের ঐ খেলায় দলের প্রতিপক্ষ ছিল গ্লুচেস্টারশায়ার। মাঝারিসারিতে ব্যাটিংয়ে নামেন তিনি এবং ১৩ ও অপরাজিত ৩৩ রান তুলেছিলেন। দ্বিতীয় খেলায় ওয়ারউইকশায়ারের বিপক্ষে অপরাজিত ১৫২ রানের দূর্দান্ত ইনিংস খেলেন তিনি। এজবাস্টনের বৃষ্টিবিঘ্নিত ঐ খেলায় তিনি ১৭টি চার ও ১টি ছক্কা হাঁকিয়েছিলেন। এরফলে ল্যাঙ্কাশায়ার ইনিংস ও ৫৪ রানের ব্যবধানে জয় তুলে নেয়। ঐ সময়কালে তার ইনিংসটি একমাত্র সেঞ্চুরি হিসেবে গণ্য ছিল। ১৮৯৬ সালে ছয়টি অর্ধ-শতক সংগ্রহ করেন। তন্মধ্যে, সর্বোচ্চ রান ছিল ৬৮।
পূর্ববর্তী ছয় মৌসুমের পাঁচটিতেই ল্যাঙ্কাশায়ার রানার আপ হয়েছিল। ১৮৯৭ সালে প্রথমবারের মতো আনুষ্ঠানিকভাবে কাউন্টি চ্যাম্পিয়নশীপের শিরোপা জয়ে সমর্থ হয় তারা। টিল্ডসলে স্বভাববিরুদ্ধভাবে খেলা শুরু করেন। নিজস্ব চতুর্দশ খেলায় অর্ধ-শতক করতে সমর্থ হন। ওল্ড ট্রাফোর্ডে ১ জুলাই থেকে এ ধারা শুরু হয়। এসেক্সের বিপক্ষে ৫৪ ও ৫৩ রান তুলেন। এরপর এজবাস্টনে ওয়ারউইকশায়ারের বিপক্ষে একই খেলায় ১০৬ ও অপরাজিত ১০০ রান তুলেন। ওল্ড ট্রাফোর্ডে সাসেক্সের বিপক্ষে নিজস্ব সর্বোচ্চ ১৭৪ রান করেন। এরপর তার খেলার ধার অনেকাংশেই কমে যায়। কেবলমাত্র ওল্ড ট্রাফোর্ডে সমারসেটের বিপক্ষ ৬৮ রানের ইনিংসটি ব্যতিক্রম ছিল। মৌসুমের বাদ-বাকী সময়ে চারবার শূন্য রান করেন। ১৮৯৭ সালে ল্যাঙ্কাশায়ারের পক্ষে সচরাচর পাঁচ নম্বরে ব্যাটিংয়ে নামতেন তিনি। ঐ মৌসুমে ২৬ খেলায় অংশ নিয়ে ৩০.৮১ গড়ে ১,০১৭ রান সংগ্রহ করেন। তিনটি সেঞ্চুরি, তিনটি অর্ধ-শতক ও ১৩টি ক্যাচ তালুবন্দী করেন। প্রথমবারের মতো সহস্র রানের কোটা অতিক্রম করেন যা পরবর্তী উনিশ মৌসুম পর্যন্ত চলমান ছিল।
১৮৯৮ সালে ১,৯১৮ রান তুলেন। তন্মধ্যে, প্রথম দ্বি-শতক রানের ইনিংস ছিল তার। আর্চি ম্যাকলারেন ও রেজি স্পুনারকে সাথে নিয়ে ল্যাঙ্কাশায়ার কাউন্টি দলের অবিস্মরণীয় ব্যাটিংশৈলী গড়ে তুলেন। এ পর্যায়ে আগস্ট, ১৯০৩ থেকে জুলাই, ১৯০৫ সাল পর্যন্ত কাউন্টি চ্যাম্পিয়নশীপের পঁয়তাল্লিশটি খেলায় দলটি অপরাজিত ছিল।
টেস্ট ক্রিকেট
১৮৯৮-৯৯ মৌসুমে দক্ষিণ আফ্রিকার বিপক্ষে ইংল্যান্ডের সদস্যরূপে প্রথম খেলেন। ১১২ রানের মূল্যবান ইনিংস খেলেন তিনি। ১৮৯৯ সালে ট্রেন্ট ব্রিজ ও লর্ডসে তার প্রথম অ্যাশেজ সিরিজ খেলেন। তবে শীর্ষ পর্যায়ের ব্যাটসম্যান হওয়া স্বত্ত্বেও খেলায় তিনি তেমন সফলতা পাননি।
১৯০১ মৌসুমের প্রথম-শ্রেণীর খেলায় অংশ নিয়ে টিল্ডসলে ৩,০৪১ রান তুলেন। ফলশ্রুতিতে উইজডেনের ১৯০২ সালের সংস্করণে অন্যতম বর্ষসেরা ক্রিকেটাররূপে নির্বাচিত করা হয়। উইজডেন এ প্রসঙ্গে মন্তব্য করে যে, মৌসুমের শুরুর দিকে ওল্ড ট্রাফোর্ডের পিচ অনুপযুক্ত থাকায় তিনি আরও রান তুলতে পারেননি।
১৯০৩-০৪ মৌসুমে অস্ট্রেলিয়া সফরে যান। টেস্ট শতক না পেলেও মেলবোর্ন ক্রিকেট গ্রাউন্ডের অনুষ্ঠিত দ্বিতীয় টেস্টে পোতানো উইকেটে অসাধারণ ইনিংস উপহার দেন। প্রথম ইনিংসে ৯৭ রানে ফেরৎ যান যাতে ইংরেজরা প্রথম দুই দিন ব্যাটিং করে ৩১৫ রান তুলে। তৃতীয় দিন বৃষ্টির কারণে পিচ খেলার অনুপযোগী হলে অস্ট্রেলিয়া ১২২ রানে অল-আউট হয় যাতে ভিক্টর ট্রাম্পার ৭৪ রান তুলেছিলেন। দিন শেষে ইংল্যান্ড ৭৪/৫ করে ও টিল্ডসলে ৪৮ রানে অপরাজিত ছিলেন। চতুর্থ দিন সকালে ৬২ রানে বিদায় নেন তিনি ও ইংল্যান্ডের সংগ্রহ দাঁড়ায় ৯০/৮। ইংল্যান্ড ১০৩ রানে অল-আউট হয় ও পরবর্তীতে অস্ট্রেলিয়া ১১১ রান গুটিয়ে গেলে সফরকারী ইংল্যান্ড দল ১৮৫ রানে জয় পায়। ইংরেজ অধিনায়ক পেলহাম ওয়ার্নার টিল্ডসলের ৬২ রানের প্রসঙ্গে মন্তব্য করেন যে, এ ধরনের বাজে উইকেটে নিশ্চিতরূপেই তিনি সেরা ইনিংসটি খেলেছেন।
১৯০০-এর দশকে উদীয়মান হবসের আবির্ভাব ঘটে। তাস্বত্ত্বেও টিল্ডসলে ব্যাটিং গড়ের প্রায় শীর্ষস্থানে ছিলেন। ১৯০৫ সালের অ্যাশেজ সিরিজে দুই সেঞ্চুরি করে সফলতা লাভ করেন। কিন্তু পরবর্তী বছরগুলোয় টিল্ডসলের খেলার মান ক্রমশঃই অবনতির দিকে যেতে থাকে। ১৯০৯ সালে সর্বশেষ টেস্টে অংশগ্রহণ করেন।
১৯০৬ সালে কেন্ট কাউন্টি চ্যাম্পিয়নশীপের শিরোপা লাভ করে। ঐ দলের বিপক্ষেই তিনি তার নিজস্ব সর্বোচ্চ অপরাজিত ২৯৫ রান তুলেন। তবে অন্যান্য খেলোয়াড়ের চলে যাবার কারণে ত্রি-শতক হাঁকাতে পারেননি তিনি। ১৯০৭ থেকে ১৯১০ সময়কালে রেজি স্পুনারের ব্যবসায়িক দায়বদ্ধতা, আর্চি ম্যাকলারেনের দূর্বল ক্রীড়াশৈলীর কারণে ল্যাঙ্কাশায়ারের সফলতা অনেকাংশেই টিল্ডসলের ব্যাটিংয়ের উপর নির্ভরশীল ছিল।
প্রথম বিশ্বযুদ্ধে অংশগ্রহণ
প্রথম বিশ্বযুদ্ধে টিল্ডসলে ব্রিটিশ সেনাবাহিনীতে যোগ দেন। এ সময় তিনি কর্পোরাল পদবীধারী ছিলেন। বিশ্বযুদ্ধ ছড়িয়ে পড়ার পূর্ব-পর্যন্ত ল্যাঙ্কাশায়ারের প্রধান ব্যাটিং মেরুদণ্ডে তার ভূমিকা ছিল। ১৯১৯ সালে ডার্বিশায়ারের বিপক্ষে ২৭২ রান তুলেন।
মূল্যায়ন
নেভিল কারদাসের মতে, ল্যাঙ্কাশায়ারের অন্যতম সেরা ব্যাটসম্যান ছিলেন জনি টিল্ডসলে। স্কয়ার কাটে তিনি প্রভূত্ব দেখিয়েছেন। দলের কঠিন পরিস্থিতিতে রুখে দাঁড়াতে বদ্ধ পরিকর ছিলেন। খেলা অনুপযোগী উইকেটেও অনেকগুলো স্মরণীয় ইনিংস খেলেছেন তিনি।
অসাধারণ ফিল্ডার হিসেবেও তিনি সুপরিচিত ছিলেন। ডিপ অঞ্চলে তিনি দক্ষতা প্রদর্শন করেছেন। অধিকাংশ সময়ই থার্ড ম্যান বা ডিপ লং অন অঞ্চলে অবস্থান করতেন। দ্রুতগতিতে দৌড়ানো ও বল তালুবন্দী করে নিখুঁতভাবে ফেরৎ পাঠানোয় তার জুড়ি মেলা ভার ছিল। এ. এ. থমসনের মতে, ঐ সময়ে ইংল্যান্ডের দুইজন সেরা আউটফিল্ডার ছিলেন টিল্ডসলে ও ডেভিড ডেন্টন।
এ. এ. থমসন টিল্ডসলে সম্বন্ধে মন্তব্য করেন যে, তিনি দক্ষ, বুদ্ধিমান, দয়ালু প্রকৃতির মানব ছিলেন। দীর্ঘ ভ্রমণে সঙ্গীদের সাথে তাস খেলতেন, বই পড়তেন।
অবসর
১৯১৯ মৌসুম শেষে ক্রিকেট থেকে অবসর নেন জনি টিল্ডসলে। এরপর তিনি ব্যবসায়ের দিকে মনোনিবেশ ঘটান। এরই মাঝে ল্যাঙ্কাশায়ারের কোচিংয়ের দায়িত্ব নেন তিনি। ১৯২৩ সালে ল্যাঙ্কাশায়ারের প্রথম পেশাদার অধিনায়ক হিসেবে একটি খেলায়ও অংশ নেন। তারপর থেকেই তার স্বাস্থ্যের অবনতি ঘটতে থাকে। ১৯২০-এর দশকের শেষদিকে ল্যাঙ্কাশায়ারের কাউন্টি চ্যাম্পিয়নশীপে ক্রিকেট কোচ হিসেবে ভূমিকা রাখেন। ল্যাঙ্কাশায়ারের খেলোয়াড় থাকাবস্থায় ১৮৯৭ ও ১৯০৪ সালে শিরোপা এনে দেন। তবে কোচ হিসেবে দলটিকে ১৯২৬ থেকে ১৯৩০ সালের মধ্যে পাঁচ মৌসুমের চারটিতে শিরোপা লাভে সহায়তা করেন। এছাড়াও, ১৯২৯ সালে দলটি দ্বিতীয় স্থান দখল করেছিল।
জ্যাক হবস ও হার্বার্ট সাটক্লিফের ন্যায় কিছু পেশাদার ক্রিকেটারের একজন হিসেবে তিনিও ক্রীড়াসামগ্রীর ব্যবসায় মনোনিবেশ ঘটিয়েছেন। ১৯২০-এর দশকে চলমান থাকা কেন্দ্রীয় ম্যানচেস্টারের ডিনসগেট এলাকায় একটি দোকান পরিচালনা করতেন তিনি।
১৯০৬ সালে ল্যাঙ্কাশায়ার কর্তৃপক্ষ থেকে ওল্ড ট্রাফোর্ডে আর্থিক সুবিধাগ্রহণের খেলা থেকে অর্জিত অর্থ লাভ করেন যার পরিমাণ ছিল ৩,১০৫ পাউন্ড স্টার্লিং।
ব্যক্তিগত জীবন
ব্যক্তিগত জীবনে বিবাহিত টিল্ডসলে র‌্যাচেল জেন নাম্নী এক রমণীর পাণিগ্রহণ করেন। তাদের সংসারে আর্নল্ড ক্লিফোর্ড নামীয় পুত্র ও এডিথ এলিয়ানর নাম্নী এক কন্যা ছিল।
উইজডেন টিল্ডসলের স্মরণে উল্লেখ করে যে, বেশ কয়েক বছর তিনি দূর্বল শরীর নিয়ে চলাফেরা করতেন। ২৭ নভেম্বর, ১৯৩০ তারিখে মন্টনে অবস্থিত নিজ গৃহে তার দেহাবসান ঘটে। এ সময়ে তিনি ডিনসগেটের দোকানে যাবার প্রাক্কালে নিজ জুতা পরিধানের এক পর্যায়ে মাটিতে গড়াগড়ি খান। ওরস্লির পারিশ চার্চে তাকে সমাহিত করা হয়। একই স্থানে স্ত্রী ও সন্তানদেরকে চিরনিদ্রায় রাখা হয়।
আবু তাহের (চিত্রশিল্পী)
আবু তাহের (১৯৩৬– ১৮ ডিসেম্বর ২০২০) বাংলাদেশের চিত্রশিল্পী যিনি চারুকলায় বিশেষ অবদানের জন্য ১৯৯৪ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।
জনি টিল্ডসলে
ব্যক্তিগত জীবন
তার ছোট ভাই আর্নেস্ট টিল্ডসলে ল্যাঙ্কাশায়ারের শীর্ষসারির ব্যাটসম্যানসহ ইংল্যান্ডের পক্ষে ১৪ টেস্টে প্রতিনিধিত্ব করেছিলেন।
আবু তাহের (চিত্রশিল্পী)
জীবনী
আবু তাহের ১৯৩৬ সালে জন্মগ্রহণ করেন। তিনি ১৯৬৩ সালে ঢাকা চারুকলা ইন্সটিটিউট থেকে বিএফএ ডিগ্রি লাভ করেন। চারুকলায় বিশেষ অবদানের জন্য ১৯৯৪ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।
তার দুই ছেলে ও দুই মেয়ে।
মৃত্যু
১৮ ডিসেম্বর ২০২০ সালে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। পূর্ণ সামরিক মর্যাদায় বনানীর সামরিক কবরস্থানে তাকে সমাহিত করা হয়।
২০১৭ জিম্বাবুয়ে ক্রিকেট দলের স্কটল্যান্ড সফর
জিম্বাবুয়ে জাতীয় ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা জুন ২০১৭-এ অনুষ্ঠিত হয়।
ম্যাকবেথ
thumb|220px|ম্যাকবেথ নাটকের টমাস ডব্লিউ. কিন অভিনীত একটি আমেরিকান প্রযোজনার পোস্টার; আনুমানিক ১৮৮৪ সাল। চিত্রসূচি (উপরের বাঁদিক থেকে ঘড়ির কাঁটার বিপরীতে): ম্যাকবেথ ও ব্যাঙ্কোর সঙ্গে ডাইনিদের সাক্ষাৎ; ডানকান হত্যার পর ম্যাকবেথ ও লেডি ম্যাকবেথ; ব্যাঙ্কোর প্রেতাত্মা; ম্যাকবেথ ও ম্যাকডাফের অসিযুদ্ধ; এবং ম্যাকবেথ। ম্যাকবেথ (ইংরেজি: Macbeth,; সম্পূর্ণ শিরোনাম: দ্য ট্র্যাজেডি অফ ম্যাকবেথ, ইংরেজি: The Tragedy of Macbeth) হল উইলিয়াম শেকসপিয়র কর্তৃক রচিত একটি ট্র্যাজেডি। অনুমিত হয়, ১৬০৬ সালে এই নাটকটি প্রথম মঞ্চায়িত হয়েছিল। যাঁরা নিজেদের স্বার্থে ক্ষমতা কেড়ে নিতে চান, তাদের উপর রাজনৈতিক উচ্চাকাঙ্ক্ষার বাস্তব ও মানসিক প্রভাব এই নাটকে দৃশ্যায়িত হয়েছে। ইংল্যান্ডের রাজা প্রথম জেমস ছিলেন শেকসপিয়রের নাট্য কোম্পানির পৃষ্ঠপোষক। তাঁর রাজত্বকালে শেকসপিয়র যে নাটকগুলি রচনা করেছিলেন, সেগুলির মধ্যে ম্যাকবেথ নাটকটিতেই নাট্যকারের সঙ্গে তার পৃষ্ঠপোষকের সম্পর্ক সবচেয়ে স্পষ্টভাবে প্রতিফলিত হয়েছিল।নাটকটি প্রথম প্রকাশিত হয়েছিল ১৬২৩ সালের ফোলিও সংস্করণে। সম্ভবত একটি প্রম্পট বই থেকে এই সংস্করণের পাঠটি গৃহীত হয়েছিল। ম্যাকবেথ নাটকটিই শেকসপিয়রের সংক্ষিপ্ততম ট্র্যাজেডি।
স্কটল্যান্ডের দুঃসাহসী সেনাপ্রধান ম্যাকবেথ তিন ডাইনির ভবিষ্যদ্বাণী থেকে জানতে পারেন যে, একদিন তিনি স্কটল্যান্ডের রাজা হবেন। উচ্চাকাঙ্ক্ষার দ্বারা প্রলুব্ধ এবং নিজের স্ত্রীর কৃতকর্মের দ্বারা তাড়িত হয়ে ম্যাকবেথ রাজা ডানকানকে হত্যা করেন এবং স্কটল্যান্ডের সিংহাসন অধিকার করে বসেন। কিন্তু তারপরই অপরাধবোধ-প্রসূত এক মানসিক বিকৃতির বশে শত্রুতা ও সন্দেহের হাত থেকে নিজেকে রক্ষে করতে একের পর এক খুন করতে বাধ্য হন তিনি। সেই সঙ্গে ম্যাকবেথ হয়ে ওঠেন এক স্বৈরাচারী শাসক। একের পর এক ঘটে যাওয়া হত্যাকাণ্ড এবং তার অনুবর্তী গৃহযুদ্ধের ফলে ম্যাকবেথ ও তার স্ত্রী দু’জনেই উন্মাদ হয়ে যান। লেডি ম্যাকবেথ আত্মহত্যা করেন এবং ম্যাকবেথ ম্যাকডাফের হাতে পরাজিত ও নিহত হন।
শেকসপিয়র এই নাটকের আখ্যানভাগটি গ্রহণ করেছিলেন ইংল্যান্ড, স্কটল্যান্ড ও আয়ারল্যান্ডের ইতিহাস-সংক্রান্ত হলিনশেড’স ক্রনিকলস নামক একটি গ্রন্থে উল্লিখিত স্কটিশ রাজা ম্যাকবেথ, ম্যাকডাফ ও ডানকানের বিবরণ থেকে। শেকসপিয়র ও তাঁর সমসাময়িক নাট্যকারগণ উক্ত গ্রন্থটি সম্পর্কে সম্যক অবহিত ছিলেন। তবে নাটকে বর্ণিত ঘটনার সঙ্গে ম্যাকবেথের প্রকৃত ইতিহাসের ব্যাপক পার্থক্য লক্ষিত হয়। সাধারণভাবে মনে করা হয়, ট্র্যাজেডিতে উল্লিখিত ঘটনাগুলি সংশ্লিষ্ট ছিল ১৬০৫ সালে গানপাউডার প্লটে জড়িত থাকার অপরাধে হেনরি গার্নেটের মৃত্যুদণ্ডের সঙ্গে।
কাহিনি-সারাংশ
thumb|ম্যাকবেথ নাটকে মন্ত্র পড়ে ডাইনিদের ভূত নামানোর দৃশ্য; চতুর্থ অঙ্ক, প্রথম দৃশ্য; [[উইলিয়াম রিমার অঙ্কিত তৈলচিত্র।]] নাটকের প্রথম দৃশ্যে তিন ডাইনি এক ঊষর প্রান্তরে মিলিত হন। স্থির করেন যে তারা দেখা দেবেন ম্যাকবেথকে। পরবর্তী দৃশ্যে স্কটল্যান্ডের রাজা ডানকানের সঙ্গে সাক্ষাৎ হয় এক আহত ক্যাপ্টেনের। সেই ক্যাপ্টেন তাকে জানান যে তার দুই সেনানায়ক ম্যাকবেথ ও ব্যাঙ্কো এইমাত্র বিদ্রোহী ম্যাকডোনাল্ডের নেতৃত্বাধীন নরওয়ে ও আয়ারল্যান্ডের যৌথবাহিনীকে পরাস্ত করেছিলেন। ক্যাপ্টেন রাজার আত্মীয় তথা গ্লেমিসের থেন ম্যাকবেথের শৌর্য ও বীর্যের বিশেষ প্রশংসাও করেন।
দৃশ্য বদল হয়। আবহাওয়া ও নিজেদের বিজয় সম্পর্কে আলোচনা করতে করতে প্রবেশ করেন ম্যাকবেথ ও ব্যাঙ্কো ("So foul and fair a day I have not seen")। এক ঊষর প্রান্তরের পথে তাদের সঙ্গে দেখা হয় তিন ডাইনির। ম্যাকবেথ ও ব্যাঙ্কোকে অভিবাদন জানিয়ে তারা তিনটি ভবিষ্যদ্বাণী উচ্চারণ করেন। ব্যাঙ্কো তাদের প্রতি সন্দেহ প্রকাশ করলে তারা ম্যাকবেথকে অভিবাদন জানান। পরপর তিনটি অভিবাদনে ডাইনিরা প্রথমে ম্যাকবেথকে "থেন অফ গ্লেমিস", তারপর "থেন অফ কডর" ও শেষে "বি কিং হিয়ারআফটার" বলে উল্লেখ করেন। স্তম্ভিত ম্যাকবেথ চুপ করে যান। তবে ব্যাঙ্কো আবার তাঁদের প্রতি সন্দেহ প্রকাশ করেন। তখন ডাইনিরা তাঁকে জানান যে ব্যাঙ্কো নিজে রাজা না হলেও রাজবংশের জনক হবেন। এই ভবিষ্যদ্বাণীগুলি শুনিয়ে দুজনকে অবাক করে দিয়ে অদৃশ্য হয়ে যান ডাইনিরা। রস নামে অপর এক থেন রাজার দূত হয়ে প্রবেশ করেন। তিনি জানান যে ম্যাকবেথকে "থেন অফ কডর" উপাধিতে ভূষিত করা হয়েছে। এইভাবে প্রথম ভবিষ্যদ্বাণীটি ফলে যায় এবং ম্যাকবেথের মনে রাজা হওয়ার ইচ্ছা বলবতী হয়ে ওঠে।
ম্যাকবেথ একটি চিঠিতে তার স্ত্রীকে ডাইনিদের ভবিষ্যদ্বাণীগুলি সম্পর্কে জানান। এরপর ডানকান ম্যাকবেথের ইনভার্নেসের দুর্গে রাত্রিবাসের সিদ্ধান্ত নিলে লেডি ম্যাকবেথ তার স্বামীকে সিংহাসনে বসানোর লক্ষ্যে রাজহত্যার পরিকল্পনা করেন। ম্যাকবেথ প্রথমে রাজহত্যায় রাজি ছিলেন না। কিন্তু লেডি ম্যাকবেথ নানা কৌশলে তাকে বুঝিয়ে রাজি করান। নিজের পরিকল্পনা সফল করতে তিনি স্বামীর পৌরুষ নিয়ে প্রশ্নও উত্থাপন করেন।
thumb|left|ম্যাকবেথের সম্মুখে ব্যাঙ্কোর প্রেত; [[থিওডোর চেসারিয়া অঙ্কিত চিত্র।]]
এই সাফল্য সত্ত্বেও স্বস্তি পান না ম্যাকবেথ। ব্যাঙ্কো-সংক্রান্ত ভবিষ্যদ্বাণীটি তাড়া করে ফেরে তাকে। এক রাজকীয় ভোজসভায় আমন্ত্রণ জানাতে গিয়ে তিনি জানতে পারেন যে সেই রাতেই ব্যাঙ্কো ও তার পুত্র ফ্লিয়ান্স বাইরে যাচ্ছেন। এঁদের খুন করার জন্য দুজন গুপ্তঘাতক নিয়োগ করেন ম্যাকবেথ। হত্যার ঠিক পূর্বে অপর এক খুনি রহস্যজনকভাবে আবির্ভুত হয় ঘটনাস্থলে। ব্যাঙ্কো খুন হন। কিন্তু ফ্লিয়ান্স পালিয়ে যান। ভোজসভায় উপস্থিত হয় ব্যাঙ্কোর প্রেত। সে ম্যাকবেথের কাছে গিয়ে বসে। কেবল ম্যাকবেথই তাকে দেখতে পান। একটি খালি চেয়ার দেখে উত্তেজিত হয়ে উঠছেন ম্যাকবেথ। মরিয়া হয়ে লেডি ম্যাকবেথ অভ্যাগতদের চলে যাওয়ার জন্য অনুরোধ করেন।
বিধ্বস্ত ম্যাকবেথ আবার যান ডাইনিদের কাছে। তারা ভূত নামিয়ে আরও কিছু ভবিষ্যদ্বাণী ও বিপদসংকেত উচ্চারণ করেন। ম্যাকবেথকে তারা ম্যাকডাফের থেকে সাবধান হতে বলেন। কিন্তু সঙ্গে সঙ্গে এও জানান যে নারীর যোনিসম্ভূত কেউ ম্যাকবেথকে হত্যা করতে পারবে না এবং যতদিন না বিশাল বার্নামের বন উচ্চ ডানসিনান পর্বতে তার বিরুদ্ধে উপস্থিত হবে ততদিন তিনি অপরাজেয় থাকবেন। ম্যাকডাফ সেই সময় ইংল্যান্ডে ছিলেন। ম্যাকবেথ তার প্রাসাদে গুপ্তঘাতক পাঠিয়ে তার স্ত্রী ও শিশুপুত্রকে হত্যা করেন।
এদিকে লেডি ম্যাকবেথ তার ও তার স্বামীর কৃত অপরাধের জন্য অপরাধবোধে ভুগতে থাকেন। একটি বিখ্যাত দৃশ্যে দেখা যায় যে তিনি ঘুমের মধ্যে হাঁটছেন আর তার জানা ভয়ংকর সব কথা বলতে বলতে নিজের হাতের কাল্পনিক রক্তের দাগ মুছে ফেলার চেষ্টা করছেন।
thumb|right|লেডি ম্যাকবেথ স্লিপওয়াকিং; [[হেনর ফুসেলি অঙ্কিত চিত্র।]]
ইংল্যান্ডে রস ম্যালকম এবং ম্যাকডাফকে লেডি ম্যাকডাফ ও তার পুত্রের হত্যাকাণ্ডের সংবাদ দেন। অন্যদিকে ম্যাকবেথকে ষড়যন্ত্রকারী মনে করে তার একাধিক থেন তাকে পরিত্যাগ করে চলে যান। ইংল্যান্ডের নর্দামব্রিয়ার আর্ল সিওয়ার্ড (দ্য এল্ডার)-কে সঙ্গে নিয়ে ম্যালকম ডানসিনান দুর্গে ম্যাকবেথের বিরুদ্ধে সেনা অভিযান শুরু করেন।
বার্নামের বনে শিবির করার সময় সৈন্যদের নির্দেশ দেওয়া হয়, নিজেদের সংখ্যা গোপন রাখতে তারা যেন গাছের ডাল কেটে নিয়ে তার আড়ালে অগ্রসর হতে শুরু করে। এইভাবে ডাইনিদের আর একটি ভবিষ্যদ্বাণী ফলে যায়। এদিকে লেডি ম্যাকবেথের মৃত্যুসংবাদ আসে। ম্যাকবেথ এই সময় একটি বিখ্যাত স্বগতোক্তি ("টুমরো, অ্যান্ড টুমরো, অ্যান্ড টুমরো") উচ্চারণ করলেন। লেডি ম্যাকবেথের মৃত্যুর কারণটি নাটকে পরিষ্কারভাবে উল্লেখ করা হয়নি। কোনো কোনো মতে, তিনি আত্মহত্যা করেছিলেন। সবশেষে ম্যালকম তার সম্পর্কে বলেন, "'tis thought, by self and violent hands / took off her life"।
যুদ্ধে ইয়াং সিওয়ার্ড নিহত হন। ম্যাকডাফ ম্যাকবেথের মুখোমুখি হন। ম্যাকবেথ ঔদ্ধত্য প্রকাশ করে বলেন যে নারীর যোনিসম্ভূত কেউ তাকে হত্যা করতে পারবে না। তখনই ম্যাকডাফ তাকে জানান যে তাকে "মায়ের জরায়ু থেকে অসময়ে তুলে আনা হয়েছিল" (অর্থাৎ, অস্ত্রোপচারের ফলে তাঁর জন্ম। এই কারণে তিনি অযোনিসম্ভূত)। ম্যাকবেথ বুঝতে পারেন যে ডাইনিরা তাকে ভুল পথে চালনা করেছে। কিন্তু ততক্ষণে অনেক দেরি হয়ে গেছে। ম্যাকডাফ ম্যাকবেথের শিরোচ্ছেদ করেন (এই দৃশ্যটি মঞ্চে অভিনীত হয়নি)। এইভাবে সর্বশেষ ভবিষ্যদ্বাণীটি ফলে যায়।
এরপর ম্যালকম সিংহাসনে বসেন। ফ্লিয়ান্স রাজা হননি। কিন্তু ডাইনিরা ব্যাঙ্কোকে "রাজবংশের জনক হবেন" বলে যে ভবিষ্যদ্বাণী করেছিলেন, শেকসপিয়রের সময়কালে তাও ফলে যায়। কারণ ইংল্যান্ডের প্রথম জেমসকে (অপর নামে স্কটল্যান্ডের ষষ্ঠ জেমস) ব্যাঙ্কোর বংশধর বলে মনে করা হয়।
উৎস
ম্যাকবেথ নাটকটি শেকসপিয়রেরই অ্যান্টনি অ্যান্ড ক্লিওপেট্রা নাটকটির সঙ্গে তুলনীয়। চরিত্র হিসেবে অ্যান্টনি এবং ম্যাকবেথ উভয়েই রত ছিলেন এক নতুন জগতের সন্ধানে। আর এই সন্ধানের অভিযানে তারা দুজনেই মূল্যস্বরূপ তাদের পুরনো জগতটিকে বিসর্জন দিতেও প্রস্তুত ছিলেন। দুজনেই সংগ্রাম চালিয়েছিলেন সিংহাসনের অধিকার অর্জনের লক্ষ্যে; এবং এই অধিকার অর্জনের সংগ্রামে দুজনকেই সম্মুখীন হতে হয়েছিল তাদের চরম 'নিয়তি'র। অ্যান্টনির নিয়তি ছিলেন অক্টেভিয়াস; অন্যদিকে ম্যাকবেথের নিয়তি হন ব্যাঙ্কো। নিজেকে অ্যান্টনির সঙ্গে তুলনা করে ম্যাকবেথ একবার বলেন, "under Banquo / My Genius is rebuk'd, as it is said / Mark Antony's was by Caesar." সর্বোপরি, উভয় নাটকেই দুই সর্বকর্তৃত্বময়ী নারীচরিত্রের দেখা মেলে: ক্লিওপেট্রা ও লেডি ম্যাকবেথ।
thumb|250px|তিন ডাইনির সকাশে ম্যাকবেথ ও ব্যাঙ্কো - [[থিওডোর চেসারিয়া অঙ্কিত তৈলচিত্র]]
এই নাটকের সিংহভাগ নাট্যোপাখ্যান শেকসপিয়র আহরণ করেন হলিনশেড’স ক্রনিকলস থেকে। এই বইটি ছিল ব্রিটিশ দ্বীপপুঞ্জের এক জনপ্রিয় ইতিহাসগ্রন্থ। শেকসপিয়র ও তার সমসাময়িকগণ এই গ্রন্থটি সম্পর্কে ওয়াকিবহাল ছিলেন। ক্রনিকলস থেকে জানা যায়, রাজা ডাফ ডাইনিদের সঙ্গে সম্পর্ক রাখার অপরাধে জনৈক ডনওয়াল্ডের এক আত্মীয়কে মৃত্যুদণ্ডে দণ্ডিত করেন। এরপর স্ত্রীর চাপে পড়ে ডনওয়াল্ড চারজন চাকরকে সঙ্গে নিয়ে নিজগৃহেই রাজা ডাফকে হত্যা করেছিলেন। ক্রনিকলস অনুসারে, রাজা ডানকানের অপদার্থতার অভিশাপ থেকে স্কটল্যান্ডকে মুক্তি দিতে কৃতসঙ্কল্প হয়ে রাজহত্যা ঘটিয়েছিলেন ম্যাকবেথ। ডাইনিদের সঙ্গে তার ও ব্যাঙ্কোর সাক্ষাৎলাভ ও ডাইনিদের ভবিষ্যদ্বাণীর বর্ণনা ক্রনিকলস ও শেকসপিয়রের নাটকে মোটামুটি একইভাবে বর্ণিত হয়েছে। তবে ক্রনিকলস থেকে জানা যায় যে লেডি ম্যাকবেথের মন্ত্রণায় ম্যাকবেথ ও ব্যাঙ্কো একযোগে ডানকানকে হত্যার পরিকল্পনা করেছিলেন। ম্যাকডাফ ও ম্যালকমের হাতে পরাভূত হওয়ার আগে দশ বছর কাল রাজত্বও করেছিলেন ম্যাকবেথ। ক্রনিকলস ও শেকসপিয়রের নাটক – দুই পাঠের সমান্তরাল দিকগুলি সুস্পষ্ট। তবে কোনো কোনো গবেষক মনে করেন, জর্জ বুকানন রচিত রেরাম স্কটিকেরাম হিস্টোরিয়া গ্রন্থের পাঠের সঙ্গে শেকসপিয়রের পাঠের মিলই বেশি। শেকসপিয়রের সমসাময়িক কালে লাতিন ভাষায় রচিত বুকাননের বইটি দুষ্প্রাপ্য ছিল না। thumb|250px|left|ডানকান হত্যার প্রচেষ্টায় লেডি ম্যাকবেথ - [[জর্জ ক্যাটারমোল অঙ্কিত তৈলচিত্র]]
তবে কাহিনির কোনো পাঠেই একথা বলা হয়নি যে ম্যাকবেথ নিজের দুর্গপ্রাসাদে ডানকানকে হত্যা করেন। বিশেষজ্ঞরা মনে করেন, ম্যাকবেথের অপরাধকে জঘন্য থেকে জগন্যতর রূপে ফুটিয়ে তোলার জন্যই শেকসপিয়র উপাখ্যানভাগে এই পরিবর্তনটুকু ঘটান। কারণ এই অপরাধ ছিল আতিথেয়তা শিষ্টাচারের জঘন্যতম উল্লঙ্ঘন। আখ্যানের অন্য পাঠান্তর থেকে জানা যায়, ডানকান ইনভার্নেসে একটি হামলায় নিহত হন; দুর্গে তার মৃত্যু ঘটেনি। তাই ডনওয়াল্ড ও রাজা ডাফের গল্পটির আধারে শেকসপিয়র তার নাটকের আখ্যানভাগে এই গুরুত্বপূর্ণ পরিবর্তনটি ঘটান বলে মনে করা হয়।
আখ্যানভাগে আরও একটি গুরুত্বপূর্ণ পরিবর্তন ঘটান শেকসপিয়র। ক্রনিকলস-এর বর্ণনা অনুসারে, ব্যাঙ্কো ছিলেন ডানকান হত্যাকাণ্ডে ম্যাকবেথের সঙ্গী। শুধু তাই নয়, ডানকান হত্যার পর সেনা-অভ্যুত্থানে যাতে কোনো মতেই ম্যালকমের বদলে ম্যাকবেথকে সিংহাসনে বসানোর ক্ষেত্রেও গুরুত্বপূর্ণ ভূমিকা নেন ব্যাঙ্কো। শেকসপিয়রের সময়কালে ব্যাঙ্কোকে স্টুয়ার্ট রাজা প্রথম জেমসের প্রত্যক্ষ পূর্বপুরুষ মনে করা হত। সঙ্গত কারণেই শেকসপিয়র অঙ্কিত ব্যাঙ্কোর চরিত্রটি ঐতিহাসিক ব্যাঙ্কোর তুলনায় অনেকাংশে পৃথক। সমালোচকদের মতে, এর পিছনে একাধিক সম্ভাব্য কারণ বিদ্যমান। প্রথমত, রাজার পূর্বপুরুষকে খুনি হিসেবে চিত্রিত করা বিপজ্জনক। দ্বিতীয়ত, হত্যাকাণ্ডের ক্ষেত্রে ব্যাঙ্কো চরিত্রটির কোনো নাটকীয় প্রয়োজন ছিল না। বরং নাটকে ম্যাকবেথের বিরুদ্ধাচারী একটি সজ্জন চরিত্রের প্রয়োজন ছিল। অনেকের মতে, এই চরিত্রের অভাবই পূর্ণ করেন ব্যাঙ্কো। উল্লেখ্য, সমসাময়িক অন্যান্য যে সকল লেখক ব্যাঙ্কোর চরিত্রাঙ্কণ করেছিলেন, তারাও ব্যাঙ্কোকে হত্যাকারীর বদলে এক সম্মানীয় ব্যক্তি প্রতিপন্ন করার চেষ্টা করেছিলেন। এই সব রচনার মধ্যে উল্লেখনীয়, জ্যঁ দে সেল্যান্ডার রচিত স্টুয়ার্টাইড।
রচনাকাল ও মূলপাঠ
250px|right|thumb| ১৬২৩ সালে প্রকাশিত [[প্রথম ফোলিও থেকে ম্যাকবেথ নাটকের প্রথম পৃষ্ঠার ফ্যাক্সিমিলি]]
রচনার পরেও মূলপাঠে একাধিক গুরুত্বপূর্ণ সংশোধনী আনা হয় বলে ম্যাকবেথ নাটকটির সঠিক রচনাকাল নির্ণয় করা অসম্ভব হয়ে পড়ে। অনেক গবেষক মনে করেন, ১৬০৩ থেকে ১৬০৬ সালের মধ্যবর্তী কোনো সময়ে নাটকটি রচিত হয়েছিল। সম্ভবত স্টুয়ার্ট রাজবংশের সিংহাসনারোহণ উপলক্ষে রাজা জেমসের পূর্বপুরুষদের গুণকীর্তনের উদ্দেশ্যেই রচিত হয় ম্যাকবেথ। উল্লেখ্য, রাজা জেমস নিজেকে ব্যাঙ্কোর উত্তরসূরি মনে করতেন। এই কারণেই গবেষকরা মনে করেন যে নাটকটি ১৬০৩ সালের পূর্বে রচিত হতে পারে না। তাদের বক্তব্য: চতুর্থ অঙ্কে ডাইনিরা ম্যাকবেথকে যে আট রাজার কুচকাওয়াজের মায়াদৃশ্য দেখিয়েছিলেন, তা আসলে রাজা জেমসের প্রতি নাট্যকারের অভিবাদন। অন্যান্য সম্পাদকেরা নাটকে গানপাউডার প্লট ও তৎপরবর্তী বিচারের উল্লেখের ভিত্তিতে নাটকের রচনাকাল নির্দিষ্ট করেছেন ১৬০৫-০৬ সাল। বিশেষভাবে উল্লেখ্য, দ্বাররক্ষকের সংলাপে (দ্বিতীয় দৃশ্য, দ্বিতীয় অঙ্ক, পঙ্‌ক্তি ১-২১) ১৬০৬ সালের বসন্তে ঘটা জেসুইট হেনরি গার্নেটের বিচারের উল্লেখ করেছে। এখানে "equivocator" (পঙ্‌ক্তি ৮) কথাটি গার্নেটের আত্মপক্ষ সমর্থনে ব্যবহৃত "equivocation" [দেখুন: ডকট্রেইন অফ মেন্টাল রিজার্ভেশন] এবং "farmer" (পঙ্গক্তি ৬) কথাটি গার্নেটের ছদ্মনাম হিসেবে ব্যবহৃত হয়েছে। যদিও "farmer" একটি সাধারণ শব্দ এবং "equivocation"-এর ধারণাটি রানি প্রথম এলিজাবেথের মুখ্য কাউন্সিলর লর্ড বার্গলের ১৫৮৩ সালের একটি ট্র্যাক্টের বিষয়। এছাড়াও উল্লেখ্য ১৫৮৪ সালে স্প্যানিশ প্রিলেট মার্টিন অ্যাজপিলকুয়েটা একটি ডকট্রেইন অফ ইকুইভোকেশন জারি করেন, যা ১৫৯০-এর দশকে ইংল্যান্ড সহ ইউরোপের অন্যান্য অংশে ছড়িয়ে পড়েছিল।
গবেষকরা আরও দেখিয়েছেন যে ১৬০৫ সালের গ্রীষ্মে অক্সফোর্ডে রাজা জেমস একটি প্রমোদানুষ্ঠান দেখেছিলেন। এই অনুষ্ঠানের অন্যতম আকর্ষণ ছিল ডাইনি বোনেদের মতো তিন "সিবিল"। কারমোড অনুমান করেন যে শেকসপিয়র এই ঘটনার কথা শুনে ডাইনি বোনেদের দৃশ্যায়িত করার কথা ভাবেন। যদিও নিউ কেমব্রিজ সংস্করণে এ. আর. ব্রনমুলার এই অভিমত প্রকাশ করেছেন যে ১৬০৫-০৬ সালে ম্যাকবেথ নাট্যরচনার তত্ত্বটি প্রশ্নাতীত নয়। তার মতে, এই নাটক রচনার সম্ভাব্য প্রথম তারিখটি হল ১৬০৩। তবে নাটকটি কোনো মতেই ১৬০৭ সালের পরে রচিত হয়নি। কারণ, কারমোড লিখেছেন, “১৬০৭ সালে এই নাটকের অস্তিত্বের স্পষ্ট উল্লেখ পাওয়া যায়।” নাট্যাভিনয়ের প্রথম বর্ণনাটি ১৬১১ সালের এপ্রিল মাসের। সিমোন ফরম্যান এই সময় গ্লোব থিয়েটারে এই নাটকের অভিনয় দেখার কথা লিখেছেন।
১৬২৩ সালের প্রথম ফোলিওতে ম্যাকবেথ নাটকটি প্রথম মুদ্রিত হয়। এই ফোলিওই নাটকের একমাত্র উৎস। তবে নিশ্চিতভাবেই শেকসপিয়র ভিন্ন অপর ব্যক্তির হাতেও নাটকটির পরিবর্তন সাধিত হয়েছিল। এই পরিবর্তনগুলির মধ্যে উল্লেখযোগ্য, টমাস মিডলটনের নাটক দ্য উইচ থেকে দুটি গানের সংযোজনা। এছাড়াও মিডলটন সম্ভবত ডাইনি ও হেকেটের চরিত্র সংবলিত একটি অতিরিক্ত এই নাটকে সংযোজিত করেছিলেন। দর্শকদের মধ্যে দৃশ্যগুলি বেশ জনপ্রিয়তাও লাভ করেছিল। ১৮৬৯ সালের ক্ল্যারেনডন সংস্করণ থেকে তৃতীয় অঙ্ক পঞ্চম দৃশ্যের সমগ্র অংশে এবং চতুর্থ অঙ্ক প্রথম দৃশ্যের অংশবিশেষে এই সংশোধনগুলি সংযোজিত হতে থাকে। আধুনিক পাঠ্যে এই দৃশ্যগুলি প্রায়ই চিহ্নিত হয়ে থাকে। এই ভিত্তিতে অনেক গবেষক দেবী হেকেটের চরিত্র সংবলিত এই তিনটি মধ্যবর্তী পর্বকে অপ্রামাণিক বলে প্রত্যাখ্যান করেছেন। হেকেটের দৃশ্যটি নিয়েও নাটকটি উল্লেখযোগ্যভাবে ছোটো। এই কারণে মনে করা হয় কোনো প্রম্পট বই থেকে ফোলিওর পাঠটি গ্রহণ করা হয়েছিল। পাঠটি অভিনয়ের সুবিধার জন্য ক্ষুদ্রায়িত করা হয় অথবা কোনো ব্যবস্থাপক নিজেই মূল পাঠটি ছেঁটে ছোটো করে নিয়েছিলেন।
তথ্যসূত্র
অন্যভাবে উল্লিখিত না হলে ম্যাকবেথ সংক্রান্ত সকল তথ্যসূত্র কেনেথ মুয়ার সম্পাদিত আর্ডেন শেকসপিয়রের দ্বিতীয় ধারাবাহিক সংস্করণ থেকে গৃহীত হয়েছে বলে ধরে নিতে হবে। এই জাতীয় তথ্যসূত্রের ক্ষেত্রে "III.I.55" অর্থে বুঝতে হবে ৩য় অঙ্ক, ১ম দৃশ্য, ৫৫ নং লাইন। শেকসপিয়রের অন্যান্য নাটকের তথ্যসূত্র গৃহীত হয়েছে স্ট্যানলি ওয়েলস ও গ্যারি টেলর সম্পাদিত দ্য অক্সফোর্ড শেকসপিয়র কমপ্লিট ওয়ার্কস অফ শেকসপিয়র থেকে।
বাঁসী, দৈলেখ
বাঁসী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩,৩৬৩ জন এবং খানার সংখ্যা ছিল ৬০১ টি।
কোতোয়ালী থানা, ময়মনসিংহ
কোতোয়ালী থানা বাংলাদেশের ময়মনসিংহ জেলার অন্তর্গত ময়মনসিংহ সদর উপজেলার একটি থানা।
প্রতিষ্ঠাকাল
১৭৮৭ সালের ১ মে ময়মনসিংহ কোতোয়ালী থানা প্রতিষ্ঠিত হয়।
প্রশাসনিক এলাকাসমূহ
ময়মনসিংহ সিটি কর্পোরেশন এবং ময়মনসিংহ সদর উপজেলার ১৩টি ইউনিয়নের প্রশাসনিক কার্যক্রম কোতোয়ালী থানার আওতাধীন।
সুইডেন জাতীয় ফুটবল দল
সুইডেন জাতীয় ফুটবল দল (svenska fotbollslandslaget, Sweden national football team) হচ্ছে আন্তর্জাতিক ফুটবলে সুইডেনের প্রতিনিধিত্বকারী পুরুষদের জাতীয় দল, যার সকল কার্যক্রম সুইডেনের ফুটবলের সর্বোচ্চ নিয়ন্ত্রক সংস্থা সুয়েডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ১২ই জুলাই তারিখে, সুইডেন প্রথমবারের মতো আন্তর্জাতিক খেলায় অংশগ্রহণ করেছে; সুইডেনের গোথেনবার্গে অনুষ্ঠিত উক্ত ম্যাচে সুইডেন নরওয়েকে ১১–৩ গোলের ব্যবধানে পরাজিত করেছে।
৫৪,৩২৯ ধারণক্ষমতাবিশিষ্ট ফ্রেন্ডস এরিনায় ব্লোগুল্ট নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সুইডেনের রাজধানী সোলনায় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানে আন্দেরশন এবং অধিনায়কের দায়িত্ব পালন করছেন হেলসিংবর্গের রক্ষণভাগের খেলোয়াড় আন্দ্রেয়াস গ্রাঙ্কভিস্ত।
সুইডেন এপর্যন্ত ১২ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৫৮ ফিফা বিশ্বকাপের ফাইনালে পৌঁছানো, যেখানে তারা ব্রাজিলের কাছে ৫–২ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে সুইডেন এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ১৯৯২-এ সেমি-ফাইনালে পৌঁছানো, যেখানে তারা জার্মানির কাছে ৩–২ গোলের ব্যবধানে পরাজিত হয়েছে।
আন্দেশ সভেনসন, টমাস রাভেলি, আন্দ্রেয়াস ইসাকসন, জ্লাতান ইব্রাহিমোভিচ এবং হেনরিক লারসনের মতো খেলোয়াড়গণ সুইডেনের জার্সি গায়ে মাঠ কাঁপিয়েছেন।
ইতিহাস
সুইডেন ঐতিহ্যগতভাবে আন্তর্জাতিক ফুটবলের একটি শক্তিশালী দল, যেখানে তারা ১ বার বিশ্বকাপের রানার-আপ এবং অলিম্পিকে ৩টি পদক জয়লাভ করেছে।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৪ সালের নভেম্বর মাসে প্রকাশিত র‌্যাঙ্কিংয়ে সুইডেন তাদের ইতিহাসে সর্বোচ্চ অবস্থান (২য়) অর্জন করে এবং ২০১৫ সালের মার্চ মাসে প্রকাশিত র‌্যাঙ্কিংয়ে তারা ৪৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সুইডেনের সর্বোচ্চ অবস্থান হচ্ছে ২য় (যা তারা সর্বপ্রথম ১৯৪৯ সালে অর্জন করেছিল) এবং সর্বনিম্ন অবস্থান হচ্ছে ৪৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সিটিগ্রুপ
সিটিগ্রুপ ইনকর্পোরেটেড বা সিটি হল আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর অবস্থিত যুক্তরাষ্ট্রের নিউ ইয়র্ক সিটির ম্যানহ্যাটনে। সিটিগ্রুপের সৃষ্টি হয়েছিল পৃথিবীর ইতিহাসে সর্ববৃহৎ মার্জারের মাধ্যমে। ১৯৯৮ সালের অক্টোবর মাসে আমেরিকার ব্যংকিং শিল্পের অন্যতম বৃহত্তম গ্রুপ সিটিকর্প এবং ট্রাভেলার্স গ্রুপের মধ্যে এই মার্জার সংঘটিত হয়েছিল।  ২০১২ সালে সিটিগ্রুপ এর প্রতিষ্ঠার ২০০ বছর উৎযাপন করে। এটি সম্পদের দিক দিয়ে বর্তমানে যুক্তরাষ্ট্রের তৃতীয় বৃহত্তম সম্পদ ব্যবস্থাপনাকারী সংস্থা। সিঙ্গাপুর এবং মধ্যপ্রাচ্যের শেয়ারহোল্ডাররা এই গ্রুপের বৃহত্তম অংশের মালিক।
আর্থিক পরিসেবা নেটওয়ার্কের দিক দিয়ে সিটিগ্রুপ প্ররথিবীর সর্ববৃহৎ আর্থিক সেবা প্রদানকারী কোম্পানি। পৃথিবীর ১৪০ টি দেশে এর প্রায় ১৬,০০০ শাখা অফিস রয়েছে। বর্থমানে এর কর্মকর্তা ও কর্মচারীর সংখ্যা প্রায় ২৬০,০০০। এছাড়াও ১৪০ টি দেশে সিটিগ্রুপ প্রায় ২০০ মিলিয়ন গ্রাহককে সেবা প্রদান করে থাকে। সিটিগ্রুপ হল যুক্তরাষ্ট্রের ট্রেজারি সিকিউরিটি কেনাবেচার প্রাথমিক ডিলার। ফোর্বস ম্যাগাজিনের মতে ২০০৮ সালের বিশ্ব আর্থিক মন্দার আগ পর্যন্ত সিটিগ্রুপ ছিল পৃথিবীর সর্ববৃহৎ আর্থিক প্রতিষ্ঠান। তবে বর্তমানে ফোর্বসের তালিকায় পৃথিবীর বৃহত্তম কোম্পানিগুলোর তালিকায় এটি পৃথিবীর ২০তমস্থানে নেমে এসেছে।
ওংকারেশ্বর
ওংকারেশ্বর (ओंकारेश्वर) বা ওঙ্কারেশ্বর ভারতের মধ্য প্রদেশ রাজ্যের খাণ্ডোয়া জেলার একটি নগর পঞ্চায়েত-শাসিত শহর।
ওয়াহিদুল গণি
ওয়াহিদুল গণি (জন্ম: ২২ সেপ্টেম্বর, ১৯৫৮) ঢাকায় জন্মগ্রহণকারী ও বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। বর্তমানে তিনি কোচ হিসেবে তরুণদেরকে প্রশিক্ষণ দিচ্ছেন। বাংলাদেশ ক্রিকেট দলের অন্যতম সদস্য ছিলেন তিনি। ১৯৮৮ সালে তিনি কেবলমাত্র একটি ওডিআইয়ে অংশ নেয়ার সুযোগ পেয়েছিলেন। দলে তিনি মূলতঃ ডানহাতি লেগ স্পিন বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।
ওংকারেশ্বর
জনসংখ্যার উপাত্ত
২০১১ খ্রিষ্টাব্দের ভারতের জনগণনা অনুসারে ওংকারেশ্বর নগর পঞ্চায়েতটির জনসংখ্যা ১০০৬৩ জন, যার মধ্যে ৫৩২২ জন পুরুষ ও ৪৭৪১ জন নারী৷ প্রতি হাজার পুরুষে ৮৯১ জন নারী৷ ৬ বছর অনুর্দ্ধ ১৫৭৭ জন শিশু, যা সমগ্র জনসংখ্যার ১৫.৬৭ %৷ ৬ বছরোর্দ্ধ জনসংখ্যার ৭০.৪৭% অর্থাৎ ৫৯৮০ জন সাক্ষর, যা রাজ্যের ৬৯.৩২% গড় সাক্ষরতা হারের চেয়ে বেশি৷ পুরুষ সাক্ষরতার হার ৭৯.৮৮% এবং নারী সাক্ষরতার হার ৬৯.৩২%৷
ওয়াহিদুল গণি
খেলোয়াড়ী জীবন
২৯ অক্টোবর, ১৯৮৮ তারিখে চট্টগ্রামের এমএ আজিজ স্টেডিয়ামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ফারুক আহমেদ ও আকরাম খানের সাথে তারও একযোগে একদিনের আন্তর্জাতিকে অভিষেক ঘটে। সমগ্র খেলোয়াড়ী জীবনের একমাত্র ওডিআইয়ে তিনি ব্যাট হাতে মাঠে নামতে পারেননি। তবে, ছয় ওভার বোলিং করেও ৩২ রান দিয়ে কোন উইকেটের সন্ধান পাননি তিনি। খেলায় তার দল ১৭৩ রানে পরাজিত হয়েছিল।
অবসর
খেলোয়াড়ী জীবন থেকে অবসর নেয়ার পর ক্রিকেটের সাথে যুক্ত থাকেন ও তরুণ প্রতিভাবান ক্রিকেটারদেরকে প্রশিক্ষণ কার্যে অগ্রসর হন। ‘অঙ্কুর’ নামীয় প্রশিক্ষণ প্রতিষ্ঠান স্থাপন করেন ও আবাহনী ক্লাবের ইনডোর সুবিধা গ্রহণ করে সপ্তাহে তিনদিন প্রশিক্ষণ দেন। ১১ বছর বয়সেই মোহাম্মদ আশরাফুলকে চিহ্নিত করেন, যিনি টেস্ট ক্রিকেটের ইতিহাসের সর্বকনিষ্ঠ সেঞ্চুরিকারী হন। এছাড়াও, তার হাতে গড়া মোহাম্মদ শরীফ বাংলাদেশ দলে খেললেও নিজেকে স্থায়ীভাবে পাকাপোক্ত করতে ব্যর্থ হন।
ওংকারেশ্বর
অবস্থান
এটি ভারতের মধ্য-পশ্চিমে অবস্থিত মধ্যপ্রদেশ রাজ্যের খাণ্ডোয়া জেলাতে অবস্থিত৷ ওংকারেশ্বর নর্মদা নদীর জলে পুষ্ট এবং পলিবহনের ফলে সৃষ্ট৷ এটি ভারতের পবিত্র নদীগুলির মধ্যে অন্যতম এবং বর্তমানে ভারতের বৃৃহত্তর বাঁধপ্রকল্পের মধ্যে একটি৷ ওংকারেশ্বরে অবস্থিত ওঙ্কারেশ্বর মন্দিরটি নর্মদা নদী ও তার উপনদী কাবেরীর তীরে মান্ধাতা দ্বীপে অবস্থিত৷ দ্বীপটি ২.৬ বর্গকিলোমিটার বিস্তৃৃত এবং নৌপরিবহনের মাধ্যমে মূল ভূখণ্ডের সাথে যুক্ত৷
মন্দিরের ইতিহাস ও জনশ্রুতি
হিন্দুশাস্ত্র মতে বিন্ধ্যাচল পর্বতমালার রক্ষক শূর বিন্ধ্য নিজ পাপ স্খলনের জন্য মহাদেবকে প্রসন্ন করেন৷ তিনি পবিত্র জ্যামিতিক নকশার মাধ্যমে বালি ও পলির মিশ্রণে একটি শিবলিঙ্গ তৈরী করেন৷ ভগবান শিব তার তপস্যায় প্রসন্ন হন এবং দুটি রূপে তার সামনে প্রকাশিত হন৷ মনে করা হয় ঐ দুটি রূপই যথাক্রমে ওঙ্কারেশ্বর এবং অমরেশ্বর (বর্তমানে নাম মমলেশ্বর) শিবলিঙ্গ৷ নদীগর্ভের পলি ঘনীভূত হয়ে দেবনাগরী 'ॐ' (ওঁ) এর আকার ধারণ করলে দ্বীপটির নাম রাখা হয় ওংকারেশ্বর৷ মন্দিরে একটি পার্বতীমূর্তি এবং একটি পঞ্চমুখী গণেশ মূর্তিও রয়েছে৷
দ্বিতীয় জনশ্রুতিটি মান্ধাতা এবং তার পুত্রের তপস্যা সম্বন্ধীয়৷ শ্রীরামচন্দ্রের পূর্বসুরী তথা সূর্যবংশীয় ইক্ষ্বাকু বংশের রাজা মান্ধাতা ভগবান শিবের লিঙ্গরূপে অবতরণ অবধি এইস্থানেই তপস্যা করেছিলেন৷ কিছু বিদ্বজ্জন মান্ধাতার পুত্রদ্বয় অম্বরীশ এবং মুচুকুন্দের কাহিনীর বর্ণনা দেন৷ তারা এইস্থানে নিজেদের কঠোর প্রায়শ্চিত্ত ও তপস্যার মাধ্যমে ভগবান শিবকে তুষ্ট করেন, একই কারণে ঐ অঞ্চলে অবস্থিত পর্বতটির নাম মান্ধাতা পর্বত৷
ওংকারেশ্বরের নিকট আদি শঙ্করাচার্যের গুহা অবস্থিত৷ মনে করা হয় এই গুহাতেই তিনি তার গুরু গোবিন্দপদের সাক্ষাৎ পান৷ গুহাটির অস্তিত্ব বর্তমানে ওংকারেশ্বরে ওঙ্কারেশ্বর মন্দিরের নিচে পাওয়া যায় এবং সেখানে একটি আদি শঙ্করাচার্যের মূর্তিও রয়েছে৷
ফেস্টিভাল ইন্তারন্যাশিওনাল সারভান্তিনো
ফেস্টিভাল ইন্তারন্যাশিওনাল সারভান্তিনো মেক্সিকোর গুয়ানাজুয়াতো শহরের কেন্দ্রস্থলে অনুষ্ঠিত হয়। এল সারভান্তিনো নামে পরিচিত এ উৎসবটি এ শহরে ঔপনিবেশিক আমলে প্রতিষ্ঠিত হয়েছিল। এখানকার ইতিহাসে সাংস্কৃতিক চর্চা বেশ গুরুত্বপূর্ণ ভূমিকা পালন ও সমৃদ্ধি লাভ করেছে। বিংশ শতাব্দীর মাঝামাঝি সময়ে এ উৎসব বিকাশ লাভ করে। এ সময়ে শহরের প্লাজাগুলোয় মিগেল দে থের্ভান্তেস এন্ট্রিমেস নামে পরিচিত ছোট নাটক প্রদর্শন করেছিলেন। ১৯৭২ সালে এ উৎসবটি সরকারী পর্যায়ে সহযোগিতা পায় ও বিস্তৃতি লাভ করে। আরও বিষয় সংযুক্ত ঘটানোর ফলে আন্তর্জাতিক পরিমণ্ডলে এর ব্যাপ্তি ছড়িয়ে পড়ে। এরপর থেকেই এফআইসি মেক্সিকো ও লাতিন আমেরিকায় সর্বাপেক্ষা গুরুত্বপূর্ণ আন্তর্জাতিক শিল্পকলা ও সাংস্কৃতিক বিষয় হিসেবে স্বীকৃতি পায়। এছাড়াও এ জাতীয় অনুষ্ঠান আয়োজনে বিশ্বের প্রধান চারটি বিষয়ের একটি হিসেবে পরিচিত হয়।  ইউরোপীয় ফেস্টিভালস অ্যাসোসিয়েশন ও এশিয়ান থিয়েটার ফেস্টিভালস অ্যাসোসিয়েশনের সদস্যপদ লাভ করে। সরকারী সহায়তার পাশাপাশি টেলমেক্স, টেলেভিসা ও মাইক্রোসফটের ন্যায় ব্যক্তিমালিকানাধীন প্রতিষ্ঠানের পৃষ্ঠপোষকতা পাচ্ছে।
ধ্রুবি আচার্য
ধ্রুবি আচার্য (জন্ম ১৯৭১) হলেন একজন ভারতীয় শিল্পী। তিনি তাঁর মনস্তত্ত্বগতভাবে জটিল এবং স্তরযুক্ত দৃশ্যকলার চিত্রগুলির জন্য পরিচিত। তিনি ভারতের মুম্বাই ভিত্তিক শিল্পী।
প্রাথমিক জীবন ও শিক্ষা
ধ্রুবি আচার্য ১৯৭১ সালে ভারতে জন্মগ্রহণ করেছিলেন এবং তিনি মুম্বাইয়ে বেড়ে ওঠেন। তিনি মুম্বাইয়ের একটি বেসরকারী বালিকা বিদ্যালয় ওয়ালসিংহাম হাউস স্কুলে পড়াশুনা করেছেন।
আচার্য ১৯৯৩ সালে মুম্বাইয়ের সোফিয়া কলেজ ফর উইমেন থেকে ফলিত কলায় স্নাতক ডিগ্রি অর্জন করেছিলেন। তিনি ১৯৯৮ সালে মেরিল্যান্ডের বাল্টিমোরের মেরিল্যান্ড ইনস্টিটিউট কলেজ অফ আর্ট (এমআইসিএ) থেকে চারুকলায় স্নাতকোত্তর ডিগ্রি লাভ করেন। এমআইসিএ-তে তিনি চিত্রশিল্পী গ্রেস হার্টিগানের সাথে পড়াশোনা করেছিলেন।
তিনি চলচ্চিত্র নির্মাতা মনীষ আচার্যের সাথে বিবাহবন্ধনে আবদ্ধ হয়েছিলেন। মনীষ ২০১০ সালে একটি দুর্ঘটনায় মারা গিয়েছিলেন। এই দম্পতির দুটি পুত্র রয়েছে।
কাজ
তিনি নিউ ইয়র্কের কুইন্স মিউজিয়াম, ক্যালিফোর্নিয়ার স্যান হোসে মিউজিয়াম অফ আর্ট, মুম্বইয়ের জাতীয় আধুনিক কলা সংগ্রহালয় এবং ছত্রপতি শিবাজি মহারাজ বাস্তু সংগ্রহালয়, ব্রিসবেনের সেন্ট লুইয়ের গ্রিফিথ বিশ্ববিদ্যালয় ও ওয়েবস্টার বিশ্ববিদ্যালয় এবং মিলানের প্রাক্তন স্পাজিও ওবারদানে প্রদর্শনী করেছেন তিনি মুম্বাইয়ের ন্যাশনাল সেন্টার ফর পারফর্মিং আর্টস এবং এশিয়া সোসাইটি তে উপস্থাপনা করেছেন।
আচার্যের বিশেষ প্রকল্পগুলির মধ্যে রয়েছে ২০১৫ সালে ভারত আর্ট ফেয়ারে চিত্রা গণেশের সাথে "পেইন্টিং অ্যাজ পারফরমেন্স", এবং "জেএসডাব্লু", যেটি মুম্বাইয়ের জিন্দাল স্টিল ওয়ার্কস সেন্টারের ৩২ ফুট লম্বা একটি ম্যুরাল। স্থাপত্যটির শিরোনাম হল "একসময় যা ছিল, এখনও আছে, তবে তা নয় ..." যেখানে আচার্য দিল্লির মর্টে গ্যালারিতে সুতির কাপড় দিয়ে গ্যালারী ঘর ঢেকে দিয়েছিলেন।
পুরস্কার
আচার্য ২০১৩ ওয়াইএফএলও ইয়ং উইমেন অ্যাচিভার পুরস্কার প্রাপক।
ক্লাদজা যোসা
প্রাথমিক জীবন এবং শিক্ষা
ক্লাদজা যোসা যুক্তরাজ্যের স্ট্রোড কলেজে তিনি মাধ্যমিক শিক্ষায় সম্পূর্ণ করেন, এবং রিডিং বিশ্ববিদ্যালয় থেকে রাজনৈতিক বিজ্ঞান এবং আন্তর্জাতিক সম্পর্ক বিষয়ে স্নাতকোত্তর ডিগ্রী (২০০৫) এবং ইউরোপীয় স্টাডিজে স্নাতকোত্তর (২০০৬) ডিগ্রি অর্জন করেন।
ইন্দোর জেলা
ইন্দোর জেলা মধ্য ভারতের মধ্য প্রদেশ রাজ্যের একটি জেলা। জেলার নামটি এর প্রশাসনিক সদরদপ্তর ইন্দোর শহর থেকে এসেছে। এটি ইন্দোর বিভাগের আটটি জেলার অন্যতম একটি জেলা। ২০১১ সালের পরিসংখ্যান অনুযায়ী এটি মধ্য প্রদেশের ৫০টি জেলার মধ্যে সবচেয়ে জনবহুল জেলা।
ক্লাদজা যোসা
কর্মজীবন
২০০৬ থেকে ২০১২ সাল পর্যন্ত তিরানা পৌরসভার পরিচালক, এজেন্ডা কনসাল্টিং অ্যান্ড রিসার্চ কোম্পানির পরিচালক, জাতীয় পর্যটন সংস্থাতে বিপণন-প্রচারের পরিচালক, ওয়াজ মেডিয়ান গ্রুপের ওয়াজ আলবেনিয়ায় সহকারী প্রতিনিধি এবং ইউরোপীয় কেয়ার লিমিটেড কোম্পানির সমাজ কর্মী। ।
ইন্দোর জেলা
ভূগোল
ইন্দোর জেলার মোট আয়তন ৩,৮৯৮ বর্গ কিলোমিটার। এর উত্তরে উজ্জয়িনী জেলা, পূর্বে দেওয়াস জেলা, দক্ষিণে খারগোন (পশ্চিম নিমার) এবং পশ্চিমে ধার জেলা দ্বারা বেষ্টিত।
বিভাগ
ইন্দোর জেলা চারটি মহকুমায় বিভক্ত: দেপালপুর, সানোয়ার, ইন্দোর এবং মহুউ। এ ছাড়াও জেলাতে চারটি কমিউনিটি উন্নয়ন ব্লক এবং ৩৬টি পুলিশ থানা রয়েছে। চারটি ব্লকে মোট ৩৩৫ টি গ্রাম পঞ্চায়েত এবং ৬৪৯টি গ্রাম রয়েছে।
জনসংখ্যা
২০১১ সালের ভারতীয় জনগণনা অনুসারে, ইন্দোর জেলার মোট জনসংখ্যা ৩,২৭২,৩৩৫ জন, যা মৌরতানিয়া বা মার্কিন যুক্তরাষ্ট্রের আইওয়া রাজ্যের জনসংখ্যার সমান। এটি ভারতের মোট ৬৪০টি জেলার মধ্যে ১০৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৮৪১ জন (প্রতি বর্গমাইলে ২১৮০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ৩২.৮৮%। ইন্দোরে নারী পুরুষের অনুপাত হল প্রতি ১০,০০০ পুরুষের বিপরীতে ৯৮২ জন মহিলা। এবং জেলার সাক্ষরতার হার ৮০.৮৭% (পুরুষ ৮৭.২৫% এবং মহিলা ৭৪.০২%)।
ক্লাদজা যোসা
কর্মজীবন
২০১২-২০১৩ সালে সরকারি জোট থেকে এলএসআই ছাড়ার আগ পর্যন্ত ক্লাদজা যোসা সালী বেরিশা সরকারের শ্রম, সামাজিক বিষয়ক ও সমান সুযোগের ডেপুটি মন্ত্রী হিসাবে তিন মাসের জন্য দায়িত্ব পালন করেন।
২০১৩ সাল থেকে তিনি আলবেনিয়া প্রজাতন্ত্রের ইউরোপীয় ইন্টিগ্রেশন মন্ত্রী এবং সমাজতান্ত্রিক আন্দোলনের একীকরণের (এলএসআই) উপপরিচালক হিসেবে দায়িত্ব পালন করেন।
ধ
ধ হল বাংলা ভাষার ঊনবিংশ ব্যঞ্জনবর্ণ এবং বাংলা বর্ণমালার ৩০তম বর্ণ।
যুক্তবৰ্ণ (ধ যোগ)
ধ + ব = ধ্ব ধ্বজ ধ + য = ধ্য বাধ্য ধ + র = ধ্ৰ ধ + র + উ = ধ্ৰু = ধ্ৰুব
কমার দামেন
কমার দামেন (জন্ম ১৯৪৪) একজন োওলন্দাজ ধনকুবের এবং নেদারল্যান্ডস-ভিত্তিক দামেন শিপইয়ার্ডের চেয়ারম্যান।
দামেন শিপইয়ার্ড ১৯২৭ সালে ওলন্দাজ শহরে হার্ডিনক্সভেল্ড-গিয়েসেন্ডামে ভাই জান এবং মারিনাস দামেন দ্বারা প্রতিষ্ঠিত হয়েছিল। ১৯৬৯ সালে জন দামেনের ছেলে, কমার দায়িত্ব নেন, তখন থেকে কোম্পানিটি ৫,০০০টিরও বেশি জাহাজ তৈরি করেছে।
দামেন চার সন্তান নিয়ে বিবাহিত এবং নেদারল্যান্ডসের নুরদেলুসে থাকেন।
ক্লড বুকানন টাইসহার্স্ট
ক্লড বুকানন টাইসহার্স্ট (১৮৮১-১৭ ফেব্রুয়ারি, ১৯৪১) ছিলেন একজন ব্রিটিশ পক্ষীবিদ।
টাইসহার্স্ট সাসেক্সের সেইন্ট লিওনার্ড-অন-সিতে জন্মগ্রহণ করেন। টনব্রিজ স্কুল থেকে তিনি প্রাথমিক শিক্ষা লাভ করেন। তিনি পরবর্তীতে কেমব্রিজের সেন্ট জনস কলেজ থেকে শিক্ষা লাভ করেন। শুরুর দিকে তিনি একজন চিকিৎসক হিসেবে তিনি প্রশিক্ষিত হন। কিন্তু খুব তাড়াতাড়িই তিনি একজন পক্ষী-সংগ্রাহকে রূপান্তরিত হন। এ উদ্দেশ্যে তিনি হিউ হুইসলার ও জন লুইস জেমস বনহোটের সাথে ইউরোপ পরিভ্রমণ করেন।
তার সংগৃহীত দশ হাজার পাখির চামড়া তিনি প্রাকৃতিক ইতিহাস জাদুঘরে দান করে দেন।
প্রথম বিশ্বযুদ্ধের সময় ব্রিটিশ সেনাবাহিনীতে তিনি শল্যচিকিৎসক হিসেবে দায়িত্ব পালন করেন। তার কর্মক্ষেত্র ছিল বসরা ও কোয়েটায়। যুদ্ধের পর তাকে দক্ষিণ এশিয়ায় পাখি বিষয়ক কর্তৃত্ব দেওয়া হয়।
টাইসহার্স্ট আরেকজন পক্ষীবিদ নরম্যান ফ্রেডরিক টাইসহার্স্টের ভাই।
ওড়ছা
ওড়ছা (Orachha) ভারতের মধ্য প্রদেশ রাজ্যের নিওয়ারী জেলার একটি নগর পঞ্চায়েত-শাসিত শহর।
ইতিহাস
বুন্দেলখন্ড অঞ্চলে মধ্য ও উত্তর ভারতের অংশগুলিকে আচ্ছাদিত ওড়ছা রাজ্য-এর কেন্দ্র হিসাবে শহরটি ১৫০১ সালের কিছু সময় পরে রাজপুত শাসক রুদ্র প্রতাপ সিং দ্বারা প্রতিষ্ঠিত হয়েছিল । তিনি ওর্ছা দুর্গও তৈরি করেছিলেন। চতুর্ভুজ মন্দির টি ওর্ছার রাণী গণেশ কুঁওয়ার (गणेश कुँवर) দ্বারা নির্মিত হয়েছিল, যেখানে রাজ মন্দিরটি 'রাজা মধুকর শাহ' তাঁর শাসনামলে, ১৫৫৪ থেকে ১৫৯১ সালে নির্মাণ করেছিলেন।
ভৌগোলিক অবস্থান
ওরছা বেতোয়া নদীর তীরে অবস্থিত, টিকামগড় থেকে ৮০ কিমি এবং উত্তর প্রদেশের ঝাঁসি থেকে ১৫ কিমি দূরে ।
জনসংখ্যার উপাত্ত
ভারতের ২০০১ সালের আদমশুমারি অনুসারে ওড়ছা শহরের জনসংখ্যা হল ৮৪৯৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে ওড়ছা এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
যোগাযোগ
ওরছার নিকটতম বিমানবন্দর হল গোয়ালিয়র বিমানবন্দর ।
ওরছা রেলওয়ে স্টেশন হল উত্তর মধ্য রেলওয়ের ঝাঁসি- মানিকপুর সেকশন । ওরছা স্টেশনে নেমে অটোরিকশা নিয়ে মন্দির কমপ্লেক্সে যেতে পারে।
বীরাঙ্গনা লক্ষ্মীবাই জংশন (ঝাঁসি)- প্রয়াগরাজ এক্সপ্রেস এখানের প্রধান ও একমাত্র সংরক্ষিত ট্রেন (অবাতানুকুল)।
শ্রীকর নন্দী
শ্রীকর নন্দী ছিলেন মধ্যযুগীয় (ষোড়শ শতাব্দী) বাঙালি কবি। তিনি প্রথম বাংলা ভাষায় জৈমিনি ভারত (ঋষি জৈমিনি রচিত মহাভারত) অনুবাদ করেন। তিনি চট্টগ্রামের বাসিন্দা ছিলেন।
বিতর্ক
অনেকের মতে, 'পরাগলী মহাভারত' রচয়িতা কবীন্দ্র পরমেশ্বর ও শ্রীকর নন্দী একই লোক।
ওরা তিনজন
ওরা তিনজন ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নুর হোসেন বলাই। শ্রেষ্ঠাংশে অভিনয় করেছেন মান্না, অঞ্জু ঘোষ, এটিএম শামসুজ্জামান, রাজীব, মিজু আহমেদ, টেলি সামাদ সহ আরও অনেকে।
চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
সঙ্গীত
ওরা তিনজন চলচ্চিত্রের গান রচনা করেছন মাসুদ করিম, মনিরুজ্জামান মনির, আলাউদ্দিন আলী ও নুর হোসেন বলাই। সুর ও সঙ্গীতায়োজন করেছেন আলাউদ্দিন আলী এবং গানে কণ্ঠ দিয়েছেন রুনা লায়লা, সাবিনা ইয়াসমিন, এম এ খালেক, আগুন, রিজিয়া খালেক।
উল্লেখ্য
চলচ্চিত্রটির নেপালে চিত্রায়ান করা হয়েছিল।
চ্যাক্কাভারাট্টি
থাম্ব|চ্যাক্কাভারাট্টি (কাঁঠালের জাম)
চ্যাক্কাভারাট্টি, চ্যাক্কা ভারাত্তিয়াথু , চাক্কা ভারাত্তি হল রসাল ফল কাঁঠাল সংরক্ষণ প্রণালী বা কাঁঠালের হালুয়া বা  কাঁঠালের তৈরি এক ধরনের খাবার। প্রথমে পাকা কাঁঠালের বীজ বের করে ছোট ছোট টুকরা করা হয়। এরপর  গুড়ের তৈরি  সিরাপে ও ঘি মিশিয়ে  রান্না করা হয়। পরিশেষে মিশ্রণটি একটি পেস্ট বা জ্যামের মতো অবস্থায় এলে,  ঠাণ্ডা করার পর পরিবেশন করা যেতে পারে এবং  ছয় থেকে দশ মাস সময়ের জন্য সংরক্ষণ করেও রাখা যায়। দক্ষিণ ভারতের  কেরলবাসীরা বা  মালয়ালিরা তাদের ঐতিহ্যবাহী সুস্বাদু খাবার- অডা তৈরিতে, অডা'র অভ্যন্তরে চ্যাক্কাভারাট্টি'-র 'পুর' দিয়ে থাকে এবং মন্দিরে পূজায় সেটি প্রসাদ হিসাবে দেবতাকে নিবেদন করে থাকে।
জেমস হ্যাভেন
জেমস হ্যাভেন (James Haven) (জন্ম: ১১ মে, ১৯৭৩) একজন মার্কিন অভিনেতা ও চলচ্চিত্র প্রযোজক। তার জন্মনাম জেমস হ্যাভেন ভইট। তার বাবা জন ভইট ও মায়ের নাম মার্শেলিন বার্ট্রান্ড। হ্যাভেনের বোন অ্যাঞ্জেলিনা জোলিও একজন হলিউড অভিনেত্রী।
ব্যক্তিগত জীবন
জেমস হ্যাভেনের জন্ম লস অ্যাঞ্জেলস, ক্যালিফোর্নিয়ায়। তার মা মার্শেলিন বার্ট্রান্ড ও বাবা জন ভইট। তার একটি বোন আছে, যাঁর নাম অ্যাঞ্জেলিনা জোলি। তিনি মার্কিন সঙ্গীতব্যক্তিত্ব চিপ টেইলরের ভ্রাতুষ্পুত্র। বাবার দিক থেকে তিনি স্লোভাক ও জার্মান বংশদ্ভূত, ও মায়ের দিক থেকে ফরাসি-কানাডীয় ও ইরোকুইশ বংশদ্ভূত। তার নামের শেষাংশের "ভইট"টি এসেছে বাবার মাধ্যমে এবং শব্দটি স্লোভাক।
২০০০ সালের ৭২তম একাডেমি পুরস্কার অনুষ্ঠানের পর জোলি ও হ্যাভেনের মধ্যে সম্পর্ক বিতর্কের সৃষ্টি করে। জোলির কথা, "আমি এখন আমার ভাইয়ের প্রেমে মজে আছি" এবং চুমু খাওয়া, এবং সে সময় পাশে থাকা ডোনাল্ড ট্রাম্প ও অন্যান্য প্রত্যক্ষদর্শীদের বর্ণনায় জোলি তার ভাইয়ের প্রতি মাত্রাতিরিক্তি উৎসাহ প্রকাশ পেয়েছিলো, যা ভাই-বোনের সম্পর্কের মধ্যে সচারচর দেখা যায় না। তাই গণমাধ্যমে প্রচারিত হয় যে, জোলির, তার ভাইয়ের সাথে যৌনসম্পর্ক বিদ্যমান। যদিও, তারা উভয়েই পরবর্তীকালে একটি সাক্ষাৎকারে ব্যাপারটি অস্বীকার ও অস্বীকৃতি ব্যাখ্যা করেন যে, তাদের মা-বাবার বিচ্ছেদের পর তারা পরস্পরের প্রতি খুব বেশি নির্ভরশীল হয়ে পড়েছিলেন, যার বহিঃপ্রকাশ-ই ছিলো ঐটা। জেমস হ্যাভেন পরবর্তীকালে জানান, তার বোন জোলির জন্ম দেওয়া প্রথম সন্তানের নামের "শিলোহ" অংশটি আসেলে তার প্রকৃত মধ্যনাম হওয়া কথা ছিলো, কিন্তু পরবর্তীকালে মা-বাবা "হ্যাভেন" রাখার ব্যাপারে সিদ্ধান্ত নেন, এবং "শিলোহ" নামটি হয় তার পারিবারিক ডাক নাম। ব্যক্তিগত ইচ্ছার ওপর ভিত্তি করে জেমস এখনো মাঝে মাঝে শিলোহ নামটি ব্যবহার করেন।
দীর্ঘ অভিযাত্রা (রকেট পরিবার)
দীর্ঘ অভিযাত্রা রকেট পরিবার বা ছাংচেং রকেট পরিবার চীনের জাতীয় মহাকাশ প্রশাসন কর্তৃক পরিচালিত খরচযোগ্য উৎক্ষেপণ ব্যবস্থায় ব্যবহৃত কিছু রকেটের একটি পরিবার। চীনের উৎক্ষপক যান প্রযুক্তি গবেষণা প্রতিষ্ঠান (China Academy of Launch Vehicle Technology, সংক্ষেপে CAST) এই রকেটগুলির নকশাকরণ ও নির্মাণের কাজে নিয়োজিত। রপ্তানির সময় ইংরেজিতে এই রকেটগুলিকে সংক্ষেপে LM- দিয়ে নির্দেশ করা হয়। তবে চীনের অভ্যন্তরে এগুলিকে CZ- আদ্যক্ষর দিয়ে নির্দেশ করা হয়, কেননা এগুলির চীনা নাম হল "ছাং চেং" (ফিনিন "Chang Zheng", 长征), যার অর্থ "দীর্ঘ অভিযাত্রা"। এই রকেটগুলিকে গণচীনের ইতিহাসের দীর্ঘ অভিযাত্রা ঘটনাটির নামে নামকরণ করা হয়েছে।
খভিচা কভারাতসখেলিয়া
খভিচা কভারাতসখেলিয়া (ხვიჩა კვარაცხელია, Khvicha Kvaratskhelia; জন্ম: ১২ ফেব্রুয়ারি ২০০১) হলেন একজন জর্জীয় পেশাদার ফুটবল খেলোয়াড়।  তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০১৬ সালে, কভারাতসখেলিয়া জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৯ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ২০ ম্যাচে ১০টি গোল করেছেন।
প্রারম্ভিক জীবন
খভিচা কভারাতসখেলিয়া ২০০১ সালের ১২ই ফেব্রুয়ারি তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
প্রারম্ভিক সময়
যুব পর্যায়ের মাধ্যমে ফুটবলের সাথে সংযুক্ত কভারাতসখেলিয়া ২০১৭ সালে দিনামো তিবিলিসির হয়ে খেলার মাধ্যমে জ্যেষ্ঠ পর্যায়ে অভিষেক করেছেন, এর এক বছর পরে রুস্তাভিতে যোগদান করেছিলেন।
জর্জিয়া অনূর্ধ্ব-১৭ দলে তার অসাধারণ নৈপুণ্যের কারণে, ২০১৭ সালে কভারাতসখেলিয়া সদ্য প্রবর্তিত আলেকসান্দ্রে চিভাদজে স্বর্ণপদকের (যা জর্জীয় ফুটবল ফেডারেশন প্রতি বছর প্রতিভাবান তরুণ খেলোয়াড়দের প্রদান করে) প্রথম বিজয়ী হয়েছিলেন। পরের বছর তিনি অনূর্ধ্ব-১৯ খেলোয়াড়দের মধ্যে রৌপ্য পদক পান। ২০১৮ সালে, দ্য গার্ডিয়ান বিশ্বব্যাপী ৬০ জন সেরা যুব খেলোয়াড়ের মধ্যে কভারাতসখেলিয়াকে অন্তর্ভুক্ত করেছে।
২০১৯ সালের ১৫ই ফেব্রুয়ারি তারিখে, কভারাতসখেলিয়া রুশ প্রিমিয়ার লিগের ক্লাব লকোমতিভ মস্কোতে ধারে যোগদান করেছিলেন। ১০ই মার্চ তারিখে, তিনি আনঝি মাখাচকালার বিরুদ্ধে জেফারসন ফারফানের বদলি খেলোয়াড় হিসেবে ৮৬তম মিনিটে মাঠে প্রবেশ করার মাধ্যমে রুশ প্রিমিয়ার লিগে অভিষেক করেছিলেন। ১লা জুলাই তারিখে, লকোমতিভ মস্কো এক ঘোষণায় জানায় যে কভারাতসখেলিয়া তার ধারের মেয়াদ শেষ হওয়ার পরে ক্লাব ছেড়ে দিয়েছে। অতঃপর, লকোমতিভ মস্কোর তৎকালীন ম্যানেজার ইউরি সেমিন বলেছিলেন যে, তিনি কভারাতসখেলিয়াকে অত্যন্ত প্রতিভাবান বলে মনে করতেন, তাই তার সাথে স্থায়ী স্থানান্তরের বিষয়ে সম্মত হতে ব্যর্থ হওয়ার পরে তিনি খুব হতাশ হয়েছিলেন।